Sebastian Stålberg

Sebastian Stålberg (s. 6. maaliskuuta 1990 Lerum, Ruotsi) on ruotsalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan oikea laitahyökkääjä, mutta Stålberg osaa pelata myös keskellä. Hän on pelityyliltään puolustava hyökkääjä. Stålberg laukoo oikealta.

 Ura 
 Seuraura 
Stålberg on Lerumin kasvatti. Hän pelasi myöhemmät juniorivuotensa kuitenkin Frölundassa, jossa Stålberg voitti J18 Elitin hopeaa vuonna 2007 ja J20 SuperElitin mestaruuden vuonna 2008. Kaudella 2008–2009 Stålberg oli Frölundan J20-joukkueen paras pistemies, maalintekijä ja syöttäjä tehoilla 18+24=42.

Vuosina 2009–2012 Stålberg kävi Vermontin yliopistoa. Hänet valittiin kauden 2009–2010 päätteeksi Hockey Eastin tulokkaiden tähdistökentälliseen. Kaudella 2010–2011 Stålberg oli joukkueensa paras pistemies ja syöttäjä tehoilla 9+19=28. Hänet valittiin kauden päätteeksi Hockey Eastin akateemiseen tähdistökentälliseen. Seuraavalla kaudella 2011–2012 Stålberg voitti Vermontin sisäisen piste-, maali- ja syöttöpörssin tehoilla 12+19=31. Yliopistokauden jälkeen, maaliskuussa 2012 NHL-varaamaton Stålberg teki kaksivuotisen tulokassopimuksen San Jose Sharksin kanssa. Hän siirtyi samalla loppukevääksi AHL-joukkue Worcester Sharksin vahvuuteen.

Varsinaisella AHL:n tulokaskaudellaan 2012–2013 Stålberg teki Worcesterissa 66 runkosarjaottelussa tehot 10+8=18. Kaudella 2013–2014 hän pelasi siellä 23 ottelua sekä yhteensä 19 ECHL-ottelua San Francisco Bullsin ja Ontario Reignin joukkueissa, kunnes Sharks lainasi Stålbergin loppukaudeksi AHL-joukkue Portland Piratesiin maaliskuussa 2014.

Kaudeksi 2014–2015 Stålberg palasi kotimaahansa ja teki vuoden mittaisen sopimuksen Frölundan kanssa. Hän siirtyi samalla alustavasti lainalle HockeyAllsvenskan-joukkue Rögleen. Stålberg pelasi siellä lopulta pääosan kaudestaan ja oli kauden päätteeksi nostamassa seuraa SHL:ään. Hän pelasi kauden aikana myös Frölundassa kolme SHL-ottelua tehden yhden maalin sekä kolme Mestarien liigan ottelua tehden yhden syöttöpisteen. Stålberg teki miesten pääsarjadebyyttinsä CHL:n avauskierroksella 21. elokuuta 2014 vieraissa sveitsiläistä Genève-Servetteä vastaan. Hänet merkittiin heti Frölundan ykkösketjun vasempaan laitaan Pontus Widerströmin ja Robin Figrenin viereen. Stålberg sai ottelussa yhden syöttöpisteen oltuaan kakkossyöttäjänä Christian Bäckmanin tekemään maaliin. Hän eteni Frölundan kanssa aina CHL:n finaaleihin asti, mutta mestaruuden vei lopulta kuitenkin Luulaja lukemin 4–2. SHL-debyyttinsä Stålberg teki tapaninpäivänä 26. joulukuuta 2014 Linköpingiä vastaan. Hänet merkittiin Frölundan 13. hyökkääjäksi. Stålberg sai ottelussa jääaikaa 10.34 minuuttia ja hän keräsi teholukeman –1. Stålbergin ensimmäinen SHL-maali syntyi hänen kolmannessa ottelussaan 30. joulukuuta 2014 Modoa vastaan. Toukokuussa 2015 Stålberg teki Frölundan kanssa vuoden mittaisen jatkosopimuksen.

Ensimmäisellä kokonaisella SHL-kaudellaan 2015–2016 Stålberg teki Frölundassa 51 runkosarja- ja kuudessa pudotuspeliottelussa tehot 10+4=14. Hän voitti kauden päätteeksi Ruotsin-mestaruuden. CHL:ssä Stålberg teki 13 ottelussa kaksi maalia. Hän voitti CHL:n mestaruuden. Helmikuussa 2016 Stålberg teki kaksivuotisen jatkosopimuksen Frölundan kanssa. Hän voitti CHL:n mestaruuden myös kaudella 2016–2017. Joulukuussa 2017 Stålberg teki Frölundan kanssa kolmivuotisen jatkosopimuksen. Kaudella 2018–2019 hän voitti sekä Ruotsin-mestaruuden että CHL:n mestaruuden. Myös kaudella 2019–2020 Stålberg voitti CHL:n mestaruuden.

Kaudeksi 2020–2021 Stålberg siirtyi vuoden mittaisella sopimuksella SM-liigajoukkue Vaasan Sportiin. Hän voitti joukkueen sisäisen piste- ja maalipörssin tehoilla 12+17=29. Tammikuussa 2021 Stålberg teki seuran kanssa kaksivuotisen jatkosopimuksen. Kaudeksi 2021–2022 hänet nimettiin Sportin varakapteeniksi. Stålbergilla oli alkukaudella vaikea löytää tehoja, mutta lopulta hän jakoi tehoilla 12+12=24 joukkueen sisäisen maalipörssin toisen sijan Turo Asplundin kanssa edellään Henrik Eriksson sekä sijoittui sisäisessä pistepörssissä neljänneksi.

Kaudeksi 2022–2023 Stålberg nimettiin Sportin kapteeniksi. Joulukuussa 2022 hän teki seuran kanssa kaksivuotisen jatkosopimuksen. Siirtotakarajalla helmikuussa 2023 pudotuspelien ulkopuolelle jäänyt Sport lainasi Stålbergin loppukauden kattavalla sopimuksella Turun Palloseuraan. Vastaavasti TPS lainasi Sportiin U20-joukkueen hyökkääjä Väinö Sirkiän.

Stålberg nimettiin kaudeksi 2023–2024 uudelleen Sportin kapteeniksi. Hän oli joukkueen ainoa kauden kaikki 60 runkosarjaottelua pelannut pelaaja. Tammikuussa 2025 Stålberg teki Sportin kanssa vuoden mittaisen jatkosopimuksen. Kesken kauden 2025–2026, tamikuussa 2026 hän siirtyi loppukauden kattavalla sopimuksella Oulun Kärppiin.

 Maajoukkueura 
Stålberg on pelannut neljä nuorten ja kolme poikien maaottelua.

 Muuta 
Stålbergin isoveli Viktor pelasi omalla urallaan hyökkääjänä pudotuspelit mukaan lukien yhteensä 548 NHL-ottelua ja hän kuului Chicago Blackhawksin vuoden 2013 Stanley Cupin voittaneeseen joukkueeseen.

 Tilastot 
 2007–2008  Frölunda HC  SuperElit  21  2  2  4  16  6  0  0  0  2 2008–2009  Frölunda HC  SuperElit  41  18  24  42  37  5  1  4  5  0 2009–2010  Univ. of Vermont  H-East  36  6  13  19  14  –  –  –  –  – 2010–2011  Univ. of Vermont  H-East  36  9  19  28  10  –  –  –  –  – 2011–2012  Univ. of Vermont  H-East  34  12  19  31  22  –  –  –  –  –   Worcester Sharks  AHL  13  3  2  5  4  –  –  –  –  – 2012–2013  Worcester Sharks  AHL  66  10  8  18  10  –  –  –  –  – 2013–2014  Worcester Sharks  AHL  23  1  4  5  2  –  –  –  –  –   San Francisco Bulls  ECHL  6  2  1  3  2  –  –  –  –  –   Ontario Reign  ECHL  13  6  6  12  8  –  –  –  –  –   Portland Pirates  AHL  8  0  1  1  5  –  –  –  –  – 2014–2015  Rögle BK  Allsv.  50  6  6  12  26  10  2  3  5  2   Frölunda HC  SHL  3  1  0  1  0  –  –  –  –  – 2015–2016  Frölunda HC  SHL  51  10  4  14  8  6  0  0  0  0  2016–2017  Frölunda HC  SHL  49  8  9  17  6  14  1  2  3  2 2017–2018  Frölunda HC  SHL  50  5  9  14  16  6  1  0  1  0 2018–2019  Frölunda HC  SHL  45  3  6  9  20  16  1  1  2  31  2019–2020  Frölunda HC  SHL  47  1  2  3  4  –  –  –  –  – 2020–2021  Sport  SM-liiga  54  12  17  29  24  2  0  0  0  2 2021–2022  Sport (A)  SM-liiga  58  12  12  24  14  –  –  –  –  – 2022–2023  Sport (C)  SM-liiga  48  9  9  18  2  –  –  –  –  –   TPS  SM-liiga  10  4  2  6  0  3  0  0  0  0  2023–2024  Sport (C)  SM-liiga  60  9  16  25  10  2  0  1  1  4 2024–2025  Sport (C)  SM-liiga  60  13  16  29  10  8  2  2  4  2 2025–2026  Sport  SM-liiga  35  9  14  23  12  –  –  –  –  –   Kärpät  SM-liiga                     6 kautta  yhteensä  SM-liiga  325  68  86  154  72  15  2  3  5  8 6 kautta  yhteensä  SHL  245  28  30  58  54  42  3  3  6  33 3 kautta  yhteensä  AHL  110  14  15  29  21  –  –  –  –  – 1 kausi  yhteensä  Allsv.  50  6  6  12  26  10  2  3  5  2 1 kausi  yhteensä  ECHL  19  8  7  15  10  –  –  –  –  –

 Lähteet 

 Viitteet 

Luokka:Ruotsalaiset jääkiekkoilijat
Luokka:Vuonna 1990 syntyneet
Luokka:Elävät henkilöt